Svona á Víkingasafnið á Bygdøy að líta út eftir fyrirhugaðar framkvæmdir . Statsbygg / AART ARCHITECTS Norska ríkisstjórnin hefur heitið 35 milljónum norskra króna , um 490 milljónum íslenskra króna , til bygginga á nýju víkingasafni á Bygdøy , vestur af höfuðborginni Ósló . Lengi hefur verið fjallað um bága aðstöðu safnsins og að víkingaskipin þar liggi undur skemmdum . „ Nú getum við tryggt og passað upp á skipin og safnmuni til framtíðar . Þetta er okkar menningararfur og hann eigum við að passa upp á , “ segir Iselin Nybø , ráðherra rannsókna og æðri menntunar . Í núverandi Víkingasafninu á Bygdøy , sem reist var árið 1913 , er að finna gömul víkingaskip sem hafa verið grafin upp frá ólíkum stöðum í Noregi . Áætlað er að kostnaður við nýbyggingar og endurbætur á safninu muni í heildina kosta um 2,5 milljarð íslenskra króna . Fjárveiting norsku ríkisstjórnarinnar nú sé hins vegar næg til að koma verkinu af stað .